Σύστημα εγγύησης καταθέσεων. Καθιερώνεται στην Ελλάδα, από την έναρξη ισχύος αυτού του νόμου, σύστημα εγγύησης καταθέσεων με σκοπό την προστασία των καταθετών και την εξασφάλιση σταθερότητας στα σύνολο του τραπεζικού συστήματος, Στο σύστημα εγγύησης καταθέσεων συμμετέχουν υποχρεωτικά όλα τα κατά την έννοια του άρθρου 2 του Ν. 2076/1992 πιστωτικά ιδρύματα, που έχουν λάβει άδεια Ίδρυσης και λειτουργίας τους στην Ελλάδα εκτός του Ταχυδρομικού Ταμιευτηρίου και του Ταμείου Παρακαταθηκών και Δανείων. Στο σύστημα αυτό υπάγονται τα υποκαταστήματα πιστωτικών ιδρυμάτων, των οποίων η έδρα βρίσκεται εκτός Ελλάδος, εφόσον οι καταθέτες των υποκαταστημάτων αυτών δεν καλύπτονται από ισόποσο σύστημα εγγύησης καταθέσεων, που λειτουργεί στη χώρα της έδρας των πιστωτικών ιδρυμάτων στα οποία ανήκουν αυτά τα υποκαταστήματα. Το ύψος και η έκταση της παρεχόμενης κάλυψης στους καταθέτες των υποκαταστημάτων αυτών που ασκούν δραστηριότητα στην Ελλάδα δεν θα υπερβαίνει το ύψος και την έκταση της παρεχόμενης κάλυψης από το σύστημα εγγύησης καταθέσεων που ισχύει στην Ελλάδα. Με προεδρικά διατάγματα, που εκδίδονται έπειτα από πρόταση του Υπουργού Εθνικής Οικονομίας, εντός ενός έτους από τη δημοσίευση του παρόντος νόμου ρυθμίζονται τα θέματα τα σχετικά με τις καλυπτόμενες από το σύστημα καταθέσεις, τις εξαιρέσεις ορισμένων κατηγοριών καταθέσεων από το πεδίο εφαρμογής του συστήματος, το ύψος και την έκταση της κάλυψης κατά καταθέτη, τις υποχρεώσεις των διευθυνόντων τα πιστωτικά ιδρύματα για την ακριβή ενημέρωση των πελατών τους αναφορικά με τα βασικά στοιχεία του συστήματος, ιδιαίτερα το ύψος προστασίας των καταθετών τους, καθώς επίσης και τα θέματα τα σχετικά με τη σύσταση του ταμείου εγγύησης καταθέσεων, την οργάνωση και τη λειτουργία του, τους πόρους και τον τρόπο χρηματοδότησης του ταμείου και το μηχανισμό ενεργοποίησης του συστήματος εγγύησης καταθέσεων Τα προεδρικά διατάγματα, που εκδίδονται με βάση την παράγραφο 1 αυτού του άρθρου, διέπονται από τις ακόλουθες βασικές αρχές: το σύστημα εγγύησης καταθέσεων θα πρέπει να εγγυάται αποζημίωση των καταθετών, που δεν διαθέτουν μέσα για την κατάλληλη αξιολόγηση της χρηματοπιστωτικής πολιτικής των πιστωτικών ιδρυμάτων, στα οποία εμπιστεύονται τις καταθέσεις τους το σύστημα εγγύησης καταθέσεων θα πρέπει να διακρίνει κατά επαρκώς ακριβή τρόπο τις ενέργειες, που προηγούνται της εκκαθάρισης των πιστωτικών ιδρυμάτων από τις αποζημιώσεις μετά την εκκαθάριση, το σύστημα εγγύησης καταθέσεων θα πρέπει να αναφέρει με σαφήνεια τα κριτήρια αποζημίωσης και τις διατυπώσεις που πρέπει να τηρηθούν για την καταβολή τους Το Ταμείο εγγύησης καταθέσεων θα είναι νομικό πρόσωπο δημοσίου δικαίου και θα έχει χαρακτήρα ασφαλιστικά Καταργούνται ο Ν. 236/1975 (ΦΕΚ 283 Α) «Περί κυρώσεως του υπ αριθμ. 861/1975 Π.Δ. και άλλων τινών διατάξεων που αφορούν τον Προσωρινόν Επίτροπον Τραπεζών» και το άρθρο 13 του Ν. 1858/1989 (ΦΕΚ 148 Α). Η ισχύς της παραπάνω διάταξης αρχίζει από 1ης Ιανουαρίου 1994 Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως εκτός εάν ορίζεται διαφορετικά σε επί μέρους διατάξεις. Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως Νόμου του Κράτους.